Karlsøy prestegjeld

Karlsøy prestegjeld var et prestegjeld tilhørende Tromsø domprosti. Det omfattet sogn i Karlsøy kommune i Troms fylke, og hovedkirken var Karlsøy kirke. 

Karlsøys kirkesogn er nå en del av Karlsøy kirkelige fellesråd, og underlagt Tromsø domprosti i Nord-Hålogaland bispedømme i Den norske kirke.

Historikk 

Karlsey sókn (norrønt) har sin opprinnelse fra kristningen av landet. Karlsøy antas å være lagt under Tromsø i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 omfattet det vidløftige Trumsøe Præstegjeld åtte kirker og ble betjent av fire prester. Kirkene Kalsøø, Vannvog og Huittnesz hadde en residerende kapellan. Ved kgl.res. av 18. januar 1776 blev [Kaldet] delt således at Karlsø, Lyngen og Skjervø bleve egne Sognekald, og Helgø Annexsogn, som indtil havde hørt til Tromsø, skulde [..] tillæges Karlsø [i] 1781.

Karlsøe prestegjeld dannet grunnlaget for Karlsøe formannskapsdistrikt, som ble opprettet i 1837.

Karlsøyområdet lå under Tromsø prestegjeld til det ble opprettet som selvstendig prestegjeld ved reskr. 18.01.1776. Reskriptet fastsatte at også Helgøy anneks skulle overføres til Karlsøy så snart Tromsø sogneprestembete ble ledig. Karlsøy prestegjeld besto av to sogn, Karlsøy og Helgøy, til 1860. Da ble Karlsøy sogn delt i to sogn ved kgl. res. 11.07.1860: Karlsøy hovedsogn og Sørfjord anneks- sogn. Prestegjeldet Karlsøy besto altså nå en stund av tre sogn. Allerede ved kgl. res. 08.07.1865 ble imidlertid hele Sørfjord sogn overført fra Karlsøy til Lyngen prestegjeld. Flere av beboerne i det senere Sørfjord sogn hadde da alt søkt Lyngen kirke i flere tiår, jfr. reskr. 03.12.1813.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
Prestegjeldet hadde ved sin avvikling følgende menigheter:
 Karlsøy
 Helgøy

Referanser

Karlsøys historie
Prestegjeld i Troms
Prestegjeld i Nord-Hålogaland bispedømme